als_Latn dik_Latn sag_Latn
MUZIKE
Blero: Ka edhe mënyra të tjera…
Artan Kristo: – Blero ti jep shumë rrallë intervista. Pse?
Blero: – E para, sepse kam qejf të flas me këngë dhe e dyta, sepse dua të flas vetëm atëhere kur kam diçka për të thënë. Por, nuk është e nevojshme të jap të jap shpesh intervista sepse “gazetarët”, herë pas here, shpikin lajme për mua…
– Lajmi i fundit për ty është se para më pak se dy javësh, je arrestuar pas një konflikti me policinë. E vërtetë është kjo?
– Po, kjo është e vërtetë. Nuk jam arrestuar, por jam shoqëruar për gjysëm ore në polici dhe përpara se të dilja unë nga dera e policisë, doli lajmi nëpër gazeta se Blero është arrestuar…
– Pse të ndaluan, çfarë ndodhi?
– Pata një konflikt, një mosmarrëveshje të vogël për parkimin e makinës në Prishtinë. Ishte një gjë e momentit…
– Je vërtet tip konfliktual? Zihesh me policët, apo me të tjerët?
– Jo, jo, jo, ata që më njohin nga afër, e dinë se unë jam bajagi i qetë. Sidomos tani që kam 36 vite mbi supe dhe jam prind. Nuk i preferoj konfliktet. Së pari, preferoj dialogun, por kuptohet, kur nuk funksionon ai, ka edhe mënyra të tjera… (Qesh)
– Po ai problemi i gjyqit për një aksident me makinë që kishe bërë para katër vjetësh, si u mbyll?
– U mbyll në favorin tim, duke mos më nxjerrë aspak fajtor…
– E nisëm intervistën me konflikte. Të bëj edhe një pyetje për konfliktet e pastaj kalojmë te muzika? Në një intervistë në një televizion kosovar, para pak kohësh, u shprehe me shumë inat për “dy çika gazetare nga Tirana që, në bashkëpunim me grekun e vogël, kishin bërë një komplot ndaj teje”. Na e shuaj pak kuriozitetin për këto fraza konspiracionistësh?
– Më vjen keq, por nuk preferoj t’i përgjigjem kësaj pyetjeje. Ato e dinë shumë mirë kush janë e çfarë kanë bërë kundër meje. E mbyllim këtu këtë përgjigje, se, me ç‘di unë, ato janë dënuar nga gjyqi për këtë punë…
– OK, kalojmë te muzika, atëhere. Klipi yt i fundit më pëlqeu, si për muzikën e veçantë, ashtu edhe për realizimin, por, mos qesh, nuk e mora vesh titullin. A ma përkthen pak në shqip: Ç’do të thotë “Shumë o ka ma don”?
– (Qesh) Nuk po më pëlqen shumë kjo kërkesa jote, sepse shqip është ajo shprehje…
– Shqip, shqip, po unë nuk e kuptoj…
– Epo, mirë, po e shpjegoj për ju shqiptarët e Shqipërisë: “Shumë o ka ma don” do të thotë kur gjithçka shkon mbarë, kur është një ditë e mirë dhe ke gjithçka që ta do shpirti, ta do zemra…
– Nga ai videoklip, të mbetet në mendje shprehja “A po dalim sonte?” thënë me një zë shumë erotik nga Dhurata. Këtë e përdorim edhe ne, shqiptarët e Shqipërisë dhe ia di kuptimin, por desha të të pyes: Ta kanë thënë shpesh këtë shprehje vajzat?
– Kjo është një shprehje normale që, natyrisht, ma kanë thënë shumë…
– Edhe tani që je i martuar?
– Jo, jo, tani jam i martuar dhe nuk kanë pse ma thonë mua…
– Po nëse ta thonë?
– U them: “Dakord, por do marr edhe Teutën (bashkëshorten) me vete…”. Bëj shaka, ë, se ua kam prerë rrugën kërkesave të tilla tani, pas martese…
– Meqë përmende martesën… Ti je martuar më 2010. Thuhet që dashuria në martesë zgjat tre vjet. Ka ndodhur edhe me ty kështu?
– Jo, jo. Kur vendosa të martohesha me Teutën, nuk kam bërë plane sesa vite do të jemi së bashku, por i kemi dhënë fjalën njëri-tjetrit për gjithë jetën. Në lidhje me atë shprehjen, unë mendoj se është e kundërta: Në martesë, pas tre vjetëve, fillon tamam dashuria…
– E ke seriozisht këtë?
– Po, mendoj se pasi kalon një periudhë kohe, e njeh më mirë tjetrin dhe dashurohesh më shumë me të….
– Për ju të dy, janë hapur shpesh thashetheme se jeni ndarë. Pse ka ndodhur kështu?
– Se ju, gazetarët, i përktheni gjërat siç dëshironi, kur keni të bëni me figura publike, siç jam unë dhe Teuta. Shpikni ndarje e gjëra të tjera vetëm për të vendosur një titull, për të shitur ca kopje gazete, apo për të marrë ca klikime më shumë në internet…
– Pra, gjithçka është e gënjeshtërt, asgjë nuk është e vërtetë në thashethemet për ndarjen tuaj?
– Jo, asgjë nuk është e vërtetë. As na ka shkuar ndonjëherë në mend të ndahemi, sepse shkojmë shumë mirë dhe e duam shumë njëri-tjetrin…
– Si reagoni ti e Teuta ndaj këtyre thashethemeve?
– Mua nuk më bezdisin aspak sepse nuk i ndaloj dot e jam mësuar me to, por njerëzit rreth meje, njerëz të afërt, të them të drejtën, i bezdisin dhe i shqetësojnë.
– E ke fjalën për Teutën?
– Jo, sepse ajo është aktore në profesion dhe e njeh botën e shoubizit. Është mësuar edhe ajo me thashethemet. E kam fjalën për njerëz të tjerë të afërt, që nuk janë mësuar. Ata shqetësohen shumë prej tyre…
– Kohët e fundit ti ke bërë vetëm bashkëpunime me femra të bukura, si me Morenën, Marien, Dhuratën apo Arevën. Të gjitha, superseksi! Nuk bëhet xheloze Teuta nga gjithë këto femra të bukura?
– Jo, sepse Teuta e di që këto videoklipe janë pjesë e profesionit tim dhe besoj se ndjen kënaqësi, kur sheh videoklipet, ashtu siç ndodh edhe me mua, kur shkoj në teatër dhe shoh Teutën që luan atje.
– Më bëri përshtypje se në të gjitha videoklipet e tua ka shumë luks e veshje shik që, të them të drejtën, të shkon. Të pëlqen luksi?
– Jo dhe aq shumë, sepse nuk ndjehem rehat në ambiente luksoze, apo i veshur shik. Preferoj më shumë ambientet e thjeshta dhe veshjet sportive.
– As pushime si ato që bën në videoklip, në jaht, me shampanjë në dorë e puro në buzë, nuk preferon të bësh?
– Ah, për pushimet ndryshon puna! Të gjithë do t’i preferonim pushime të tilla, apo jo? Pushimi është pushim. Ia vlen luksi…
– Jo vetëm në videoklipin tënd, por edhe në shumë të tjerë, kohët e fundit, mbizotërojnë femra gjysëm lakuriq. Ka aq shumë, sa Ermal Mamaqi, para disa ditëve, kishte shkruar në Facebook: “Sot u prisha tre herë duke parë videoklipe”. Pse ndodh kështu?
– Ermalin e respektoj shumë. Është i talentuar dhe e ka luksin ta thotë një gjë të tillë, se i shkon…
– Dakord, po pse kaq shumë femra të zhveshura nëpër videoklipe?
– Po ç‘të të them unë?! Ja, më thuaj ti, shkon t’i bësh videoklipet verore me femra të shëmtuara e të veshura me fustan të gjatë?! (Qesh)
– Jo, jo, ke të drejtë. Më mirë me të zhveshura, por më thuaj, cilën nga bashkëpunëtorët e kohëve të fundit me të cilat ke bërë duete, e çmon më shumë si këngëtare?
– Te të gjitha projektet e mia unë i kam zgjedhur dhe vlerësuar këngëtaret me tw cilat kam bashkëpunuar. Gjithnjë kam preferuar të bashkëpunoj vetëm me këngëtare të niveleve të larta. Të gjitha i vlerësoj.
– Po si vajza, kë çmon më shumë?
– Pa diskutim, Dhurata Ahmetajn, e cila është nën menaxhimin tim. Ajo është pjesë e familjes sime, është si motra e madhe e Tarës, vajzës sime…
– Po si femër seksi, cilën do të vlerësoje më shumë?
– Teutën.
– Cilën Teutë?
– Gruan time…
– Të pyeta për këngëtaret me të cilat ke bashkepunuar së fundmi?
– Aha, koleget nuk i shoh si femra, por thjeshtë si kolege e bashkëpunëtore…
– Ti ke një përvojë ndërkombëtare. Këngët e tua janë pëlqyer edhe në Gjermani, edhe në Turqi. Ke menduar ndonjëherë për karrierë në Europë e Amerikë?
– Normalisht që po. Secili nga ne që merret me muzikë, ka dëshirë të ketë sukses ndërkombëtar, gjë që nuk është aspak e lehtë. Duhet shumë punë e përkushtim dhe mbi të gjitha, duhet shumë fat…
– Je duke e kërkuar këtë fat?
– Jo, nuk jam duke e kërkuar me këmbëngulje, por po punoj për projekte në gjuhën angleze dhe, nuk i dihet. Asnjëherë nuk është vonë…
– Në Shqipëri vjen rrallë, ndërsa në Greqi të shohim më shpesh mes shqiptarëve. Madje, më 4 tetor je i ftuar nga grupi rinor “Albanians DJ” për një koncert madhështor në Athinë…
– Në përgjithësi, unë preferoj shumë vendet e nxehta e në veçanti, Greqinë. Shkoj me shumë qejf aty, sidomos për koncerte, se publiku shqiptar aty është i jashtëzakonshëm, fenomenal. Ndjej shumë kënaqësi kur jap koncert aty…
bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ace_Latn ace_Latn als_Latn als_Latn als_Latn als_Latn als_Latn als_Latn als_Latn als_Latn als_Latn